stanford-oval/wikipedia huggingface dataset:
אינטראקטיביות
במדעי המחשב

במדעי המחשב, אינטראקטיביות מתייחסת לתוכנה המקבלת ומגיבה לקלט מבני אדם, למשל, נתונים או פקודות. תוכנה אינטראקטיבית כוללת את התוכניות הפופולריות ביותר, כגון מעבד תמלילים או גיליון אלקטרוני ויישומים. לשם השוואה, תוכניות אינטראקטיביות הפועלות ללא מגע יד אדם, דוגמאות אלה כוללות מהדרים המבצעים עיבודי אצווה. אם התגובה היא מורכבת מספיק אזי המערכת מבצעת אינטראקציה חברתית ומערכות מנסות להשיג זאת באמצעות יישום של ממשקים חברתיים. כמו כן, יש את הרעיון של סוגים של אינטראקציה עם המשתמש, כמו ממשק משתמש עשיר.
ראו גם

הידוד
קולנוע אינטראקטיבי
אליס קולצ'ין

| --- | --- |
אין תמונה חופשית
 לידה:  18 באפריל 1916 ניו יורק, ארצות הברית 
 פטירה:  30 באוקטובר 1991 (בגיל 75) ניו יורק, ארצות הברית 
 שם לידה:  Ellis Robert Kolchin 
 ענף מדעי:  אלגברה דיפרנציאלית 
 מקום לימודים:  אוניברסיטת קולומביה (1941) 
 מנחה לדוקטורט:  ג'וזף ריט 
 מוסדות:  אוניברסיטת קולומביה (1946–1986)  משרד מודיעין הצי (1941–1945) 
 תלמידי דוקטורט:  עזריאל רוזנפלד, פיליס קאסידי, ויליאם יו סיט, Joseph S. Tomasovic, Jan Hrabowski, ג'ראלד ג'. קובצ'יץ', מרווין פלפס אפשטיין, ג'וזף למואל ג'ונסון הבן, אירווינג אדלר, Xiao-Long Wu, ג'ון צ'ארלס מילר 
 פרסים והוקרה:  מלגת גוגנהיים (1954, 1961) 
 
אליס רוברט קולצ'ין (מאנגלית: Ellis Robert Kolchin;‏ 18 באפריל 1916 - 30 באוקטובר 1991) היה מתמטיקאי אמריקאי שעסק באלגברה דיפרנציאלית וחבורות אלגבריות ליניאריות. על שמו נקרא משפט קולצ'ין על איברים אוניפוטנטיים (אנ') בחבורות אלגבריות ליניאריות.
ביוגרפיה

קולצ'ין נולד בניו יורק. הוריו היו מוריס קולצ'ין ובטי סטיינריץ'. הוא למד באוניברסיטת קולומביה, ובתום לימודיו המשיך ללמוד בה כתלמיד מחקר תחת הנחייתו של ג'וזף ריט(אנ'). במהלך לימודיו המתקדמים נישא אל קייט וייל בשנת 1940, ולשניים נולדו שני ילדים - פיטר ואלן.
במהלך מלחמת העולם השנייה, שירת קולצ'ין בחיל המודיעין הימי בארצות הברית. במהלך שירותו הוא הצליח לפרסם מספר מאמרים. בתום שירותו חזר אל אוניברסיטת קולומביה וקביל משרה שם. בשנת 1976 זכה לתואר פרופסור למתמטיקה. הוא פרש בשנת 1986, ובכל זאת המשיך במחקר עד מותו בשנת 1991 בניו יורק, בגיל 75.
פרט לקריירה שלו באוניברסיטת קולומביה, קולצ'ין גם כיהן בתפקידים זמניים במקומות שונים, כמו בסורבון בשנים 1954-1955, באוניברסטת פריז בשנים 1960-1961 ובאוניברסיטת פרינסטון. הוא דיבר רוסית שוטפת ואף לקח חלק בתוכנית החלפת מרצים ברוסיה בשנת 1965.
לקולצ'ין היו מספר תלמידים, ביניהם עזריאל רוזנפלד (אנ').
תרומתו למתמטיקה

קול'צין עבד בתחום האלגברה הדיפרנציאלית, ופיתח את תורת החבורות האלגבריות הליניאריות. בעבודתו השתמשו גם בתחומים אחרים, כמו באנליזה מרוכבת, תורת K, גאומטריה דיפרנציאלית ועוד. על שמו נקרא משפט קולצ'ין, הקובע כי ניתן לשלש סימולטנית מונואיד מטריצות אוניפוטניות מעל שדה סגור אלגברית. משפטים מקבילים באלגברות לי פתירות, חבורות פתירות, ואלגברות לי נילפטוניות, הם בהתאמה משפט לי, משפט לי-קלוצ'ין ומשפט אנגל. על שמו נקראת גם טופולוגיית קלוצ'ין (אנ'). הוא גם תרם רבות להרחבת פיקאר-וזו.
ממאמריו וספריו

לרשימת המאמרים המלאה ראו בקריאה נוספת.
E. R. KOLCHIN (1973). Differential Algebra And Algebraic Groups.
E. R. KOLCHIN (1985). Differential Algebraic Groups.
E. R. KOLCHIN (1939). On the basis theorem for infinite systems of differential polynomials.
E. R. KOLCHIN (1941). On the Exponents of Differential Ideals.
E. R. KOLCHIN (1942). Extensions of Differential Fields, I.
E. R. KOLCHIN (1944). Extensions of Differential Fields, II.
E. R. KOLCHIN (1947). Extensions of Differential Fields, III.
E. R. KOLCHIN (1947). On Certain Concepts in the Theory of Algebraic Matric Groups.
לקריאה נוספת

H. BASS, A.BUIUM, P.J. CASSIDY (1991). Selected Works of Ellis Kolchin with Commentary.{{cite book}}:  תחזוקה - ציטוט: multiple names: authors list (link)
Ellis Kolchin at the Mathematics Genealogy Project
"Ellis Robert Kolchin", MacTutor History of Mathematics archive University of St Andrews.
אמה צ'מברלין

אמה פרנסס צ'מברלין (באנגלית: Emma Frances Chamberlain; נולדה ב-22 במאי 2001) היא יוטיוברית, אושיית רשת ומגישת פודקאסט אמריקאית.
ביוגרפיה

צ'מברלין נולדה למייקל וסופיה צ'מברלין בסן מטאו (עיר, קליפורניה), קליפורניה, וגדלה במחוז סן מטאו. היא בת יחידה, והוריה התגרשו כשהייתה בת חמש.
היא למדה במכינה קתולית לבנות והייתה בקבוצות העידוד והריצה. היא עזבה את התיכון במהלך הסמסטר הראשון של כיתה י"א וסיימה את לימודיה באופן עצמאי.
צ'מברלין פתחה את עמוד היוטיוב שלה בשנת 2016 והעלתה את הסרטון הראשון שלה לערוץ בחודש יוני 2017. עד סוף חודש אוגוסט של אותה השנה היא צברה מעל ל-150,00 רשומים לערוץ שלה. במהלך השנים שיתפה פעולה עם יוטיוברים שונים - ביניהם ג'יימס צ'ארלס. כמו כן, ביצעה שיתופי פעולה עם חברות כמו לואי ויטון, ווג, קלווין קליין, קוסמופוליטן וטארגט.
במרץ 2018 הוציאה קו אופנה משלה בהפצת חברת Dote.
בשנת 2019 היא נכללה ברשימות "25 האנשים המשפיעים ביותר ברשת" ו-"טיים 100 נקסט" של מגזין טיים. באותה השנה השיקה את הפודקאסט "Anything Goes".
בשנת 2022 היא דורגה במקום החמישי ברשימת יוצרי התוכן המרוויחים ביותר של פורבס, עם רווחים של כ־12 מיליון דולר בשנת 2021.
הערות שוליים

1 2  Bromwich, Jonah Engel (9 ביולי 2019). "The Evolution of Emma Chamberlain". הניו יורק טיימס. נבדק ב-18 במרץ 2020. {{cite web}}:  (עזרה)
↑  Golden, Zara (3 ביוני 2019). "Emma Chamberlain Is the Next... Something. What Is It?". Elle. {{cite web}}:  (עזרה)
↑  emma chamberlain's YouTube Stats (Summary Profile) - Social Blade Stats, socialblade.com
↑  Ann-Marie AlcántaraAugust 7, 2018, Dote, a Virtual Shopping App, Releases Its First Private-Label Brand With a YouTube Star (באנגלית)
↑  The 25 Most Influential People on the Internet, Time (באנגלית)
↑  Meet the 2019 TIME 100 Next, Time (באנגלית)
↑  Anything Goes with Emma Chamberlain, Spotify
↑  Alexandra Sternlicht, Top Creators 2022, Forbes (באנגלית)
| 0 | 1 | 2 |
| --- | --- | --- |
| הקודם: 2018: ליזה קושי | פרס בחירת הנוער לכוכבת הרשת הנבחרת  2019: אמה צ'מברלין | הבא: |
| --- | --- |
בקרת זהויות :  BIBSYS: 1642068490630  LCCN: no2019184332  VIAF: 5265157704212244440001   WorldCat (עם VIAF): 5265157704212244440001
דאס נויה אורקסטר

דאס נויה אורקסטר (גרמנית: Das neue Orchester) היא תזמורת גרמנית מקלן, המתמחה בנגינה בכלים אותנטיים. התזמורת נוסדה ב-1988 בידי כריסטוף שפרינג (Christoph Spering), מנצחה הקבוע. היא נקראת על שם המסה המפורסמת מ-1713 של המלחין יוהאן מאתזון, Das 
neueröffnete Orchester ("התזמורת שנפתחה לאחרונה").
הרפרטואר של התזמורת מתמקד ביצירות בארוקיות, קלאסיות ורומנטיות, בכלים המקוריים שעבורם נכתבו. לעיתים קרובות מגלה התזמורת מחדש יצירות שנשכחו, או שלא בוצעו מאז מות המלחין. אחת ההקלטות המפורסמות ביותר של דאס נויה אורקסטר היא המתאוס פסיון של באך, בגרסת פליקס מנדלסון, שהחיה את היצירה במאה ה-19 - בכלים רומנטיים (התזמורת היא הראשונה בגרמניה שניגנה מוזיקה רומנטית בכלים אותנטיים).
התזמורת מסיירת בכל העולם והקליטה עשרות דיסקים, שחלקם זכו בפרסים חשובים, ביניהם פרס קולן הזהב (דיאפזון ד'אור), בו זכתה מספר פעמים. ברוב הפרויקטים של התזמורת משתתפת גם מקהלת כורוס מוזיקוס קלן, אף היא מיזם של כריסטוף שפרינג.
אירוניכודון

| אירוניכודון |
| --- | --- |

תקופה
קרטיקון עליון 92–70 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אירוניכודון
מינים
 Euronychodon portucalensis  Euronychodon asiaticus
שם מדעי
 Euronychodon

אירוניכודון (שם מדעי: Euronychodon; מילולית: "שן טופר אירופאית") הוא סוג של דינוזאור מקבוצת הקלורוזאורים הנחשב לסוג של טרודון שהתקיים באירופה ובאסיה של הקרטיקון העליון שלפני 92 עד 70 מיליון שנה מזמננו.
דינוזאור זה התגלה לראשונה מממצאי מאובנים של שיניים בפורטו שבפורטוגל וממצאי שיניים נוספות התגלו באוזבקיסטן. הסוג נחקר ונקרא ב-1991 בידי החוקרים מיגל טלס אנטונש (אנ') ודניס סיגוגנאו ראסל (אנ'). עם זאת כיום מוערך שהסוג מבוטל מספק מחמת היעדר ממצאים מזהים. הסוג מכיל 2 מינים: Euronychodon portucalensis ו-Euronychodon asiaticus.
ככל הנראה היה קרוב לפרוניכודון (Paronychodon), בהתאם למבנה שיניו וציפוי האימייל הדומה, כך שהיה קרוב לטרודוניים או לדרומזאוריים.
דינוזאור זה הגיע לאורך 2 מטרים ובהתאם למבנה שיניו היה אוכל בשר או צייד חרקים.
הערות שוליים

↑  Hwang S.H. 2005. "Phylogenetic patterns of enamel microstructure in dinosaur teeth." Journal of Morphology, 266: 208-240
דאסו מיסטר

דאסו מיסטר היא סדרת מטוסי קרב-הפצצה שפותחה בתחילת שנות ה-50 של המאה ה-20 על ידי חברת דאסו תעופה הצרפתית. המטוס הבולט בסדרה זו היה דאסו מיסטר IV.
המטוס הראשון בסדרת מטוסי דאסו מיסטר, מיסטר I, היה למעשה מטוס אוראגן עם כנפיים משוכות לאחור בזווית של 30 מעלות. אבטיפוס של המיסטר הוטס לראשונה בפברואר 1951 ובשנתיים שלאחר מכן הוטסו עוד 8 אבות טיפוס, עד שהוחלט להכניסו לייצור.
דגם הייצור הראשון נקרא מיסטר IIC והוא טס לראשונה ביוני 1954. חיל האוויר הצרפתי רכש 150 מטוסים מדגם זה, והם נמסרו לו עד 1957 ושמשו כמטוס אימון מתקדם. דגם זה הוצע גם לחיל האוויר הישראלי ואף הוזמן על ידו, אך לבסוף הוחלף בדגם המתקדם יותר, מיסטר IV.
אירוטפג'רה

| אירוטפג'רה |
| --- | --- |

תקופה
קרטיקון תחתון, 112 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: טפג'ריים
סוג:: אירוטפג'רה
מין:: Europejara olcadesorum
שם מדעי
 Europejara olcadesorum
תחום תפוצה


אירוטפג'רה (שם מדעי: Europejara; מילולית: "טפיג'רה אירופאית") הוא סוג פטרוזאור ממשפחת הטפג'ריים שהתקיים בקרטיקון התחתון של אירופה. הוא התגלה בספרד ב-2012 ותחילה נחשב לבן לסוג טפיג'רה אך הופרד. סוג זה הוא הראשון שנמצא שהתקיים באירופה. הסוג הוגדר ב-2012 ונכלל בו מין אחד -, הקרוי על שם האולקאדים, עם נכחד שחי בחצי האי האיברי. ממצאי הפטרוזאור התגלו בתצורות לה הוירגוינה (אנ') בקואנקה וכללו בעיקר עצמות לסת שבורות.
האירוטפג'רה היה פטרוזאור מסורבל בעל כרבולת ענקית על ראשו. הוא היה קטן יחסית אך בעל מוטת כנפיים של מעל 2 מטר. הגולגולת הגיעה לאורך 135 מ"מ והייתה בעלת לסתות מוזרות באורך 23 ס"מ שהשתפעו מטה בציר ייחודי כמו של הגרזן, בעוד הלסת העליונה פנתה מעט מעלה. הגולגולת הייתה חלולה כמו אצל מקור טוקאן או קלאו והסתיימה בכרבולת קטנה כמו של קזואר. לפטרוזאור זה לא היו שיניים והוא כנראה היה אוכל פירות אם לא דייג.
פטרוזאור זה היה מצליח במשך השינוי הסביבתי של שלהי אמצע הקרטיקון, בו עצים חשופי זרע התחלפו בעצים בעלי פרחים בעלי זרע ואיתם בפירות הראשונים, מהם ניזון האירוטפג'רה.
הערות שוליים

↑  https://www.ncbi.nlm.nih.gov/pmc/articles/PMC3389002/ A New Crested Pterosaur from the Early Cretaceous of Spain: The First European Tapejarid (Pterodactyloidea: Azhdarchoidea)
איור של אירוטפג'רה לצד פליקנימימוס.
אנה הקדושה, הבתולה וישו הילד (דה וינצ'י)

| --- | --- |

 מידע כללי
 צייר:  לאונרדו דה וינצ'י
 תאריך יצירה:  בין השנים 1503–1519
 טכניקה וחומרים:  שמן על עץ צפצפה
 ממדים בס"מ
 רוחב:  130 ס״מ 
 גובה:  168 ס״מ 
 נתונים על היצירה
 זרם אמנותי:  רנסאנס, הרנסנס הגבוה 
 מספר יצירה:  INV 776 (מחלקת הציורים של הלובר) 
 מיקום:  מוזיאון הלובר פריז שבצרפת
 
אנה הקדושה, הבתולה וישו הילד (באיטלקית: Sant'Anna, la Vergine e il Bambino con l'agnellino) הוא ציור שמן על עץ צפצפה, מעשה ידי הצייר לאונרדו דה וינצ'י, שצויר בין השנים 1503–1519 ומתאר את ישו הילד בחברת אמו וסבתו. היצירה מוצגת במוזיאון הלובר בפריז.
היסטוריה

התמונה הוזמנה על ידי לואי השנים עשר, מלך צרפת כדי לחגוג את הולדת בתו היחידה, קלוד, נסיכת צרפת בשנת 1499. אנה היה שמה של אשתו ושל פטרונית הנשים העקרות וההרות. עם זאת, התמונה מעולם לא הועברה ללואי השנים עשר והיא נצפתה בסדנתו של דה וינצ'י בשנת 1517, כאשר האמן גר בקלו לוסה ליד אמבואז.
נוכחות הציור בפאלה רויאל בשנת 1651 הביאה להשערה שהתמונה צורפה לאוסף המלכותי באמצעות הקרדינל רישלייה. אך ככל הנראה היה זה פרנסואה הראשון, מלך צרפת שרכש אותה מעוזרו של דה וינצ'י תמורת סכום נכבד שנרשם בארכיונים.
התמונה השפיעה באופן מכריע על אמני הדורות הבאים, הן על ציירים קלאסיים כמו רפאל, והן על מנייריסטים כמו אנדריאה דל סרטו.
בשנת 2011 בוצע שחזור מקיף ביצירה, אשר לווה במחלוקת ובטענה שגרם לצבעי היצירה להיות הרבה יותר בהירים מכפי שהיו במקור. המחלוקת גרמה להתפטרות מנהלת מחלקת השימור במוזיאון הלובר.
תיאור היצירה

כפי שעשה בציור המדונה בין הסלעים, דה וינצ'י הציג סצנה דתית בנוף פנטסטי והציב תהום בין הצופה לדמויות. המרחק ההררי מועבר על ידי פרספקטיבה אטמוספירית עם דגשים כחלחלים וגבישיים המשקפים את התעניינותו בגאולוגיה ובתופעות מטאורולוגיות. הספומאטו, האפקט הציורי של דה וינצ'י, מאחד את הקומפוזיציה בכך שהוא עוטף את הדמויות והנוף באובך ההולך ונעלם, אשר משרה עדינות על הפנים רבות ההבעה. העבודה מקרינה הילה של מוזרות אשר, בשילוב עם ההבעות העדינות ומצבה הבלתי גמור, הולידה מספר פרשנויות פסיכואנליטיות מאז זיגמונד פרויד.
כמה עבודות הכנה, כמו הקרטון (רישום מפורט) בגלריה הלאומית בלונדון (אנ'), עוקבים אחר ההתפתחות ההדרגתית של היצירה. דה וינצ'י החליף את יוחנן המטביל הצעיר בגרסה הראשונה בסמל: כבש האלוהים, והעביר את ישו התינוק מברכי אמו לעבר האדמה. הוא העניק חשיבות רבה יותר לאנה הקדושה, שהופכת לציר של קומפוזיציה פירמידלית. המחוות הטבעיות של הדמויות משתלבות זו בזו: זרועה הימנית של אנה משתלבת עם זו של מרים, שראשה מסתיר את כתפה של אמה, וזרועה השמאלית של מרים מוארכת על ידי בנה. יחסי גומלין אלה הם בעלי משמעות: רעיון אילן היוחסין והאינקרנציה של ישו, שגורלו, הפסיון של ישו, מיוצג על ידי הכבש. מקוריותו של דה וינצ'י כאן נעוצה באיקונוגרפיה שלו (תוספת הכבש) ובקומפוזיציה הגאומטרית והדינמית.
הציור של לאונרדו הוא נעים ורגוע, אך לאחר בחינה מדוקדקת גם מבלבל. הקומפוזיציה של שלוש הדמויות הדוקה, כאשר מרים מתקשרת באופן ברור עם ישו התינוק. לאחר בחינה מעמיקה של מיקומה ניכר כי היא יושבת על ברכיה של אמה, אנה הקדושה. אין לנשים שיושבות זו בחיקה של זו שום הקבלה ביצירות אמנות אחרות, כך שלא ברור איזו משמעות דה וינצ'י התכוון להביע עם התנוחה הזו. כמו כן, אף על פי שגודלן המדויק של מרים ואמה אינו ידוע, ניתן להסיק מן הציור כי אנה גדולה משמעותית ממרים. עיוות עדין אך מורגש זה בגודלן שימש את דה וינצ'י להדגשת יחסי האם והבת בין שתי הנשים, למרות היעדרם של רמזים חזותיים לגילה הגדול יותר של אנה.
תיאור היצירה > התיאוריות של פרויד

זיגמונד פרויד ערך בדיקה פסיכואנליטית של דה וינצ'י במאמרו "לאונרדו דה וינצ'י, זיכרון ילדותו" (אנ'). לדברי פרויד, הבגד של הבתולה מתאר נשר כאשר מסתכלים עליו מהצד. פרויד טען שמדובר בביטוי לפנטזיית ילדות "פסיבית הומוסקסואלית" עליה כתב לאונרדו ב"קודקס אטלנטיקוס" (אנ'), ובה הוא מספר שהותקף כתינוק בעריסתו בידי נשר.
לרוע מזלו של פרויד, המילה "נשר" הייתה תרגום מוטעה של המתרגם הגרמני של הקודקס, והציפור שציין דה וינצ'י היא למעשה נץ, עוף דורס. עם זאת, כמה חוקרים פרוידיאנים עשו ניסיונות לתקן את התיאוריה על ידי שילוב הנץ.
תיאוריה אחרת שהציע פרויד מנסה להסביר את חיבתו של דה וינצ'י לתיאור מרים הבתולה עם אמה. דה וינצ'י גודל בתחילה על ידי אמו הביולוגית, אולם לאחר מכן אומץ על ידי אשת אביו סר פיירו. הרעיון לתאר את מרים עם אמה היה אם כן קרוב לליבו של לאונרדו דה וינצ'י כי במובן מסוים היו לו "שתי אמהות". כפי שצוין, בשתי גרסאות הקומפוזיציה (הציור בלובר והקרטון בגלריה הלאומית בלונדון) קשה להבחין אם אנה מבוגרת ממרים בדור שלם.
הערות שוליים

1 2 3 4 5 6  
"Saint Anne, the Virgin Mary and the Infant Jesus". מוזיאון הלובר. (באנגלית)
↑  
"Leonardo Painting's Restoration Bitterly Divides Art Experts". הניו יורק טיימס. (באנגלית)
↑  
"Louvre experts quit over Leonardo da Vinci work". BBC. (באנגלית)
| --- | --- |
בקרת זהויות :  Bildindex: 07857448  GND: 4365184-7  Joconde: 000PE025600 
קרטון בגלריה הלאומית בלונדון
תאוריית "הנשר" של פרויד
אירוטה

| --- | --- |
סמל אירוטהסמל אירוטה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אדלן
 שטח:  12.34 קמ"ר
 אוכלוסייה:  ‏
  ‑ בכפר:  82 (1 בינואר 2024)
 קואורדינטות:  48°23′50″N 20°52′34″E﻿ / ﻿48.397269444444°N 20.876080555556°E﻿ / 48.397269444444; 20.876080555556 
 אזור זמן:  UTC +1
 https://irota.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אירוטה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אירוטה  he tabBackground:;tabBorder:#aaa;defaultTab:0;
 
אירוטה (בהונגרית: Irota) הוא כפר זעיר במחוז בורשוד-אבאוי-זמפלן שבצפון מזרח הונגריה.
באירוטה התגוררו מעט יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 9 |  |
| 1880 | 15 | 365 |
| 1910 | 7 |  |
| 1920 | 4 |  |
| 1930 | 1 |  |
| 1941 | 1 | 391 |
אמה צ'יימברס

| --- | --- |
אין תמונה חופשית
 לידה:  11 במרץ 1964 דונקסטר, אנגליה, הממלכה המאוחדת 
 פטירה:  21 בפברואר 2018 (בגיל 53) ליימינגטון, אנגליה, הממלכה המאוחדת 
 שם לידה:  Emma Gwynedd Mary Chambers 
 מדינה:  הממלכה המאוחדת 
 תקופת הפעילות:  מ-1988 
 מקום לימודים:  האקדמיה של וובר דאגלס למשחק דרמטי  בית הספר היל האוז  St Swithun's School 
 בן או בת זוג:  איאן דאן 
 פרופיל ב-IMDb
 
אמה ג'. צ'יימברס (באנגלית: Emma G. Chambers;‏ 11 במרץ 1964 – 21 בפברואר 2018) הייתה שחקנית אנגלייה. ידועה בעיקר מתפקידה כאליס טינקר בסדרה הקומית של ה-BBC "הכומר מדיבלי" וכהאני ת'אקר בסרט הקולנוע "נוטינג היל".
ביוגרפיה

צ'יימברס נולדה בדונקסטר שבווסט ריידינג ביורקשייר. היא למדה בבית הספר "סנט מרי'ס" ובבית ספר תיכון "סנט סוויתון" בעיר וינצ'סטר שבהמפשייר. בשנות השמונים למדה בבית הספר למשחק "Webber Douglas Academy of Dramatic Art" והייתה בת כיתתו של השחקן רוס קמפ. אחותה היא שרה דוקאס מסוכנות הדוגמנות "Storm Model Management".
אחרי שהופיעה בתפקידים קטנים בהפקות טלוויזיוניות כמו " The Bill", לוהקה צ'יימברס לתפקיד צ'ריטי פקסניף בעיבוד הטלוויזיוני לרומן "מרטין צ'זלוויט" מאת צ'ארלס דיקנס. באותו חודש שיחקה לראשונה בתפקיד אליס טינקר בקומדיה "הכומר מדיבלי" של ה-BBC. צ'יימברס הופיעה בכל 24 הפרקים של הסדרה. ב-1998 זכתה צ'יימברס ב"פרס הקומדיה הבריטית" כשחקנית הטובה ביותר על תפקידה זה. במרץ 2007 גילמה שוב את דמותה של אליס בתוכנית ספיישל של "קומיק רליף".
ב-1998 שיחקה צ'יימברס בסדרת הטלוויזיה "?How Do You Want Me" בתפקיד הלן ירדלי, וב-1999 הופיעה בסרט "נוטינג היל" בתפקיד האני, אחותו של ויליאם ת'אקר (יו גרנט).
ב-2000 השתתפה בדרמה "Take a Girl Like You" עיבוד לטלוויזיה של רומן מאת קינגסלי אמיס, והפקה מחודשת של סרט באותו שם מ-1970.
צ'יימברס דיבבה דמויות בסרט האנימציה המבוסס על "הרוח בערבי הנחל" משנת 1995. ב-2003 דיבבה את ספוטי בשני פרקים של סדרת הטלוויזיה לילדים "Little Robots".
כעשר שנים לפני הפריצה שלה בטלוויזיה עבדה צ'יימברס בתיאטרון. היא הופיעה במספר רב של הפקות בהם המחזה "טרטיף" ובמחזה "Invisible Friends". ב-2002 יצאה לסיבוב הופעות עם המחזה "Benefactors" מאת מייקל פריין בו כיכבה לצדו של ניל פירסון.
ביוגרפיה > חיים אישיים

צ'יימברס הייתה נשואה לשחקן איאן מ. דאן והתגוררה בלימינגטון שבהמפשייר.
ב-21 בפברואר 2018 נפטרה צ'יימברס בגיל 53, ככל הנראה מהתקף לב, לאחר שבמהלך חייה סבלה מאסתמה כרונית ומאלרגיה למגוון בעלי חיים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988 | הקשת | The Rainbow | מרגרט | בפרק "The Widening Circle" ובפרק "The Darkness of Paradise" |
| 1990 |  | The Bill | מארי סאמרס | בפרק "A Case to Answer" ובפרק "The Night Watch" |
| 1994 | מרטין צ'זלוויט | Martin Chuzzlewit | צ'ריטי פקסניף | 6 פרקים |
| 1994–2007 | הכומר מדיבלי | The Vicar of Dibley | אליס טינקר | 24 פרקים |
| 1996 |  | Drop the Dead Donkey | קרול | בפרק "What Are Friends For?" |
| 1996 |  | Pond Life | בל | בפרק "Glastonbury" |
| 1998–1999 |  | How Do You Want Me? | הלן ירדלי | 11 פרקים |
| 1999 | נוטינג היל | Notting Hill | האני ת'אקר |  |
| 1999 | קוד בראבו שתיים אפס | Bravo Two Zero | אשתו של דינג'ר |  |
| 2000 |  | Take a Girl Like You | מרתה תומפסון | סדרת טלוויזיה |
| 2003 |  | Little Robots | ספוטי | בפרק "Spotty Rules" ובפרק "Spotty's Clean Machine" |
הערות שוליים

↑  BFI biodata
↑    Victoria Lambert, ‏It was either the actress or the cat, The Telegraph, 22 July 2002
↑    Victoria Lambert, ‏It was either the actress or the cat, The Telegraph, 22 July 2002
↑  "Actress Emma Chambers dies aged 53, agency confirms". BBC News. 24 בפברואר 2018. נבדק ב-24 בפברואר 2018. {{cite news}}:  (עזרה)
| --- | --- |
בקרת זהויות :  NLI: 987007376571305171  GND: 1126607460  ISNI: 0000 0000 4708 9883  LCCN: no2007053521  MusicBrainz: 2558801c-319f-4f5b-9124-68a33893caae  NKC: xx0160841  NTA: 186188102  SUDOC: 066991234  VIAF: 61321901   WorldCat (עם VIAF): 61321901
אמה פירסון

| --- | --- |
אין תמונה חופשית
 לידה:  30 באפריל 1981 (בת 43) פלימות', הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  מכללת באת' 
 פרופיל ב-IMDb
 
אמה ג'יין פירסון (באנגלית: Emma Jane Pierson; נולדה ב-30 באפריל 1981) היא שחקנית אנגלייה. היא מוכרת בעיקר מהופעתה בסדרת הדרמה "מלון בבילון" בתפקיד אנה תורנטון-וילטון.
פירסון הופיעה בתוכניות טלוויזיה רבות בהן "SunTrap", הסדרה "Days Like These" (הגרסה הבריטית ל"מופע שנות ה-70"), הסיטקום "Beast", סרט הטלוויזיה "Charles II: The Power and The Passion", הסדרה הקומית "The Worst Week of My Life", המותחן "Bloodlines", הסדרה "זיווגים" ובסיטקום "Time Gentlemen Please". עוד השתתפה בסרט "Lives of the Saints" ובקומדיה "מי רצח את הבוס?" של ערוץ BBC Three.
ביוגרפיה

פירסון נולדה בפלימות' שבמחוז דבון. אביה, צ'ארלס היה איש הצי המלכותי הבריטי והוצב בבסיס חיל הים פסליין (אנ') על נהר קלייד, שם גדלה בשנותיה הראשונות.
כשהייתה בגיל העשרה חיה פירסון עם משפחתה בנורת' ברדלי השוכנת בסמוך לעיר טרוברידג' (אנ') במחוז וילטשייר. היא למדה בבית הספר גרילטון האוס ואחר כך בבית הספר סנט לורנס בברדפורד און אייבון שם החלה ללמוד משחק.
ב-1997, אחרי שסיימה את הלימודים, הופיעה פירסון בתיאטרון חובבים של שחקני נורת' ברדלי, ושיחקה במחזות כמו "הדוד וניה" מאת אנטון צ'כוב.
היא למדה משפטים בבאת' קולג (אנ') ואז קיבלה תפקיד בתוכנית דרמה לילדים "גראנג' היל" של ה-BBC.
אחרי "גראנג' היל" הופיעה פירסון בתפקיד ג'קי בורגט בסדרה "Days Like These", סיטקום של ITV המתרחש בעיר לוטון, ושהוא עיבוד לסדרה הקומית האמריקאית "מופע שנות ה-70". אבל הסדרה לא נחלה הצלחה והיא הורדה אחרי שידור של 10 פרקים בלבד מתוך ה-13 שצולמו.
פירסון המשיכה להופיע בסדרות קומיות בין השאר בתוכנית המערכונים של ערוץ 4 "ארמסטרונג ומילר", ב-"Beast" יחד עם אלכסנדר ארמסטרונג וב-"The Worst Week of My Life" עם בן מילר. ב-2002 אחרי פרישתה של ג'וליה סוואלה מהסדרה "Time Gentlemen Please" הצטרפה פירסון לעונה השנייה בתפקיד ברמנית בשם קוני. עוד שיחקה פירסון בפרק בסיטקום "זיווגים".
היא שיחקה גם בדרמות קומיות כמו "Bedtime" ו-"Legend of the Tamworth Two". ב-2010 כיכבה בסדרה קומית רדיופונית בשם "House on Fire" ששודרה ברדיו 4.
פירסון הופיעה בדרמות רבות בהן "Stranded", שהוא עיבוד של ערוץ הולמרק ל"משפחת רובינסון השווייצרית", בדרמה הפוליטית "The Project" של ה-BBC, ובסרט הבריטי "The Engagement" בבימויו של ג'ון דויגן (אנ').
ב-2005 שיחקה פירסון בתפקיד השוטרת ג'סטין הופקין בדרמה בשני חלקים של ITV בשם "Bloodlines". תפקידים נוספים שלה היו בדרמה התקופתית "Riot at the Rite" על הרקדן הרוסי ואצלב ניז'ינסקי. בסדרה "מלון בבילון" של ה-BBC, המבוססת על ספר באותו שם מאת אימוג'ן אדוארדס-ג'ונס, שיחקה בתפקיד עובדת במלון לונדוני.
בקולנוע הופיעה פירסון בסרט האינדי "The Lives of the Saints" שביימו במשותף כריס קוטם והצלם רנקין (אנ'), ובו גילמה דמות בשם טינה. היא השתתפה בתפקידים קטנים בסרטים "יחסים וירטואליים" ו"מלון פרדיסו".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2015 | הכל באופן מוחלט | Absolutely Anything | מיס פרינגל |  |
| 2014 |  | Sophia Grace and Rosie's Royal Adventure | הנסיכה קורדליה |  |
| 2010 |  | Barbie in A Mermaid Tale | קיילה |  |
| 2006 |  | The Lives of the Saints | טינה |  |
| 2005 |  | Riot at the Rite | רומולה |  |
| 2005 |  | Bloodlines | ג'סטין הופקין |  |
| 2005 |  | Angell's Hell | פלו |  |
| 2004 |  | The Legend of the Tamworth Two | ג'ני וסט |  |
| 2003 |  | Uncle Douglas | שרה טומקינסון |  |
| 2002 |  | The Project | ג'ולייט | aka: Les Années Tony Blair |
| 2002 |  | I Saw You | זואי |  |
| 2002 |  | Stranded | שרה רובינסון | סרט טלוויזיה |
| 2001 |  | Dumping Elaine | מלצרית |  |
| 1999 | מלון פרדיסו | Guest House Paradiso | Saucy Wood Nymph |  |
| 1999 | יחסים וירטואליים | Virtual Sexuality |  |  |